AFP Qozog‘iston prezidenti Nursulton Nazarboyev hamda Turkiya prezidenti Rajab Toyyib Erdog‘an o‘rtasida telefon suhbati bo‘lib o‘tdi. Bu haqda Qozog‘iston prezidenti matbuot xizmati xabar bermoqda. Suhbat davomida ikki davlat yetakchilari Qurbon hayiti bayrami bilan bir-birini qutlashdi. “Tomonlar ikki mamlakat o‘rtasidagi munosabatlar hamda uning istiqbollari, shuningdek, bir qator mintaqaviy hamda xalqaro muhim masalalarni muhokama qilishdi”, – deb yozilgan xabarda.